Ordinaziun davart il servetsch medicinal da scola    421.800   Ordinaziun davart il servetsch medicinal da scola  dals 14-12-2004 (versiun dals 01-01-2016)  sa basond sin l'art. 51 da la lescha davart las scolas popularas dal chantun Grischun  dals 21 da mars  20121) e sin l'art. 3 da la lescha davart  las scolas medias  dals 7  d'october 19622) *  relaschada da la regenza ils 14 da december 2004  1. En general  Art.  1 Object e champ d'applicaziun 1 Questa ordinaziun regla il servetsch medicinal da scola en las scolas popularas, en  las scolas medias ed en las scolas spezialas. * 2 … *  Art.  2 Intent 1 Il servetsch medicinal da scola serva a mantegnair ed a promover la sanadad fisica  e psichica da las scolaras e dals scolars sco er a registrar ed ad impedir a temp la  derasaziun da disturbis da la sanadad e da malsognas. * 2 Il  servetsch medicinal da scola vegn ademplì tras las medias e tras ils medis da   scola d'ina vart  e tras las medias e tras ils medis da famiglia  sco er d'uffants  da  l'autra vart.  1) DG 421.000 2) DG 425.000  * tabellas da las modificaziuns a la fin dal relasch   1   http://www.gr-lex.gr.ch/data/421.000/rm http://www.gr-lex.gr.ch/data/425.000/rm   421.800    2. Media u medi da scola  Art.  3 Incumbensas 1 La media u il medi da scola: a) controlla  il  stadi  da  vaccinaziun  a  maun  dals  attests  da  vaccinaziun  e   communitgescha quel a la media u al medi chantunal cun agid dal fegl da   statistica;  b) garantescha  –  tras  la  controlla  dals  avis  d'execuziun  da  las  controllas  medicinalas da las scolaras e dals scolars – che las medias e ch'ils medis da   famiglia u d'uffants fetschian las controllas medicinalas;  c) po prender suenter la controlla medicinala en cas spezials; d) * è la media u il medi da confidenza dals organs cumpetents da la scola; e) * cusseglia las instituziuns responsablas per la scola, las persunas d'instrucziun,   las  persunas  cun  la  pussanza  dals  geniturs,  las  scolaras  ed  ils  scolars  en  dumondas dal servetsch medicinal da scola, da la promoziun da la sanadad, da  l'educaziun da la sanadad e da la prevenziun e cooperescha ad occurrenzas ed  a projects correspundents;  f) sa participescha ad occurrenzas da perfecziunament.  3. Media respectivamain medi da famiglia u d'uffants  Art.  4 Incumbensas 1 La media respectivamain il medi da famiglia u d'uffants: a) * fa  las  vaccinaziuns  tenor  il  plan  da  vaccinaziun  e  tenor  las  directivas  dal   departament  da  giustia,  segirezza  e  sanadad,  las  inscriva  en  l'attest  da  vaccinaziun  e  surlascha  quest  attest  a  las  persunas  cun  la  pussanza  dals   geniturs;  b) fa las controllas medicinalas a maun d'in fegl da controlla, inscriva ils resultats  en il fegl da controlla e tegna en salv quel sco part dal rapport medicinal;  c) communitgescha l'execuziun da la controlla medicinala a la media u al medi   da scola cumpetent ed als surlascha sin dumonda ils fegls  da controlla per  prender invista;  d) trametta – en cas da midada da scola, da domicil, da media u da medi – ils   fegls  da  controlla  ed  autras  actas  che  stattan  en  connex  cun  la  controlla   medicinala a la nova media cumpetenta u al nov medi cumpetent.  2 Tut  las  vaccinaziuns  èn  facultativas  e  vegnan  fatgas  en  consentiment  cun  ils   possessurs da la tgira genituriala. *  Art.  5 Termin da la controlla medicinala 1 Ad ina controlla medicinala ston vegnir suttamess: a) * tut las scolaras ed ils scolars en l'ultim onn da scolina avant ch'entrar en il   stgalim primar;  2       421.800   b) tut las scolaras e tut ils scolars da l'emprim onn da scola, sch'els n'èn betg   vegnids controllads en scolina;  c) tut las scolaras e tut ils scolars a la fin dal temp da scola obligatoric; d) tut  las  scolaras  e  tut  ils  scolars  ch'entran  da  nov  en  la  scola,  sch'els  na    cumprovan betg d'avair fatg ina controlla medicinala en lur domicil anteriur.  4. Scolina e scola  Art.  6 Elecziun 1 L'instituziun ch'è responsabla per la scola elegia almain ina media u in medi da  scola. * 2 Ella annunzia il num da las persunas elegidas a la media uffiziala u al medi uffizial  cumpetent ed a l'uffizi da sanadad. * 3 Pliras vischnancas pon nominar communablamain ina persuna.  Art.  7 Incumbensas 1 L'instituziun ch'è responsabla per la scola procura che: * a) * las brevs da geniturs, ils fegls da retschertga davart il stadi da sanadad da las   scolaras e dals scolars, ils fegls da controlla per la controlla medicinala ed  ulteriurs formulars u ulteriuras circularas da las medias e dals medis da scola   vegnian tramess a las persunas cun la pussanza dals geniturs;  b) ils attests da vaccinaziun ed ils avis d'execuziun da las controllas medicinalas   sajan avant maun per ch'els possian vegnir controllads da la media u dal medi  da scola.  5. Finanziaziun  Art.  8 Indemnisaziun da las medias e dals medis da scola 1 L'instituziun ch'è responsabla per la scola indemnisescha las medias ed ils medis da  scola: * a) * per  la  controlla  dals  attests  da  vaccinaziun  e  dals  avis  d'execuziun  da  las   controllas medicinalas cun ina summa pauschala da 16 francs per scolara u  scolar;  b) * per  la  controlla  medicinala  tenor  l'artitgel 3  litera  c  avant  l'entrada  en  il  stgalim primar cun ina summa pauschala da 110 francs per scolara e scolar ed  a la fin dal temp da scola obligatoric cun ina summa pauschala da 140 francs  per scolara e scolar;  c) * per las activitads tenor l'artitgel 3 literas d ed e cun ina tariffa da 170 francs  per ura;   3     421.800    d) per l'utilisaziun da l'agen vehichel a motor per las activitads fatgas en il rom  da l'artitgel 3 literas d ed e, tenor las tariffas da l'ordinaziun chantunala dal   persunal.  Art.  9 Indemnisaziun da las medias e dals medis da famiglia e d'uffants 1 L'instituziun ch'è responsabla per la scola indemnisescha las medias ed ils medis da  famiglia e d'uffants per las controllas medicinalas betg renconuschidas da la cassa da  malsauns  suenter  il  6avel  onn  da  vegliadetgna  (art. 5 lit. b  e  d)  cun  ina  summa  pauschala da 110 francs per uffant  e per la controlla medicinala  tenor l'artitgel  5  litera c cun ina summa pauschala da 140 francs. *  6. Disposiziun finala  Art.  10 Entrada en vigur 1 Questa ordinaziun entra en vigur il 1. d'avust 2005 e vegn applitgada per l'emprima  giada per l'onn da scolina respectivamain per l'onn da scola 2005/06. 2 Cun quest termin vegnan  abolidas  l'ordinaziun  davart  il  servetsch  medicinal  da  scola  dals  22  d'avust  19951) sco er  la  tariffa  per  onurar  ils  medis  da scola  dals  22 d'avust 19952).  1) CUL 1997, 3929 2) CUL 1997, 3933  4       421.800   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 14-12-2004 01-08-2005 relasch emprima versiun - 09-11-2006 01-01-2007 Art. 4 al. 1, a) midada 2006, 4285 09-11-2006 01-01-2007 Art. 6 al. 2 midada 2006, 4285 13-12-2012 01-01-2013 Art. 4 al. 2 midada - 05-05-2015 01-08-2015 ingress midada 2015-017 05-05-2015 01-08-2015 Art. 1 al. 1 midada 2015-017 05-05-2015 01-08-2015 Art. 1 al. 2 aboliziun 2015-017 05-05-2015 01-08-2015 Art. 2 al. 1 midada 2015-017 05-05-2015 01-08-2015 Art. 3 al. 1, d) midada 2015-017 05-05-2015 01-08-2015 Art. 3 al. 1, e) midada 2015-017 05-05-2015 01-08-2015 Art. 5 al. 1, a) midada 2015-017 05-05-2015 01-08-2015 Art. 6 al. 1 midada 2015-017 05-05-2015 01-08-2015 Art. 7 al. 1 midada 2015-017 05-05-2015 01-08-2015 Art. 7 al. 1, a) midada 2015-017 05-05-2015 01-08-2015 Art. 8 al. 1 midada 2015-017 05-05-2015 01-08-2015 Art. 8 al. 1, a) midada 2015-017 05-05-2015 01-08-2015 Art. 8 al. 1, b) midada 2015-017 05-05-2015 01-08-2015 Art. 8 al. 1, c) midada 2015-017 05-05-2015 01-08-2015 Art. 9 al. 1 midada 2015-017 23-06-2015 01-01-2016 Art. 6 al. 2 midada 2015-019   5     421.800    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 14-12-2004 01-08-2005 emprima versiun - ingress 05-05-2015 01-08-2015 midada 2015-017 Art. 1 al. 1 05-05-2015 01-08-2015 midada 2015-017 Art. 1 al. 2 05-05-2015 01-08-2015 aboliziun 2015-017 Art. 2 al. 1 05-05-2015 01-08-2015 midada 2015-017 Art. 3 al. 1, d) 05-05-2015 01-08-2015 midada 2015-017 Art. 3 al. 1, e) 05-05-2015 01-08-2015 midada 2015-017 Art. 4 al. 1, a) 09-11-2006 01-01-2007 midada 2006, 4285 Art. 4 al. 2 13-12-2012 01-01-2013 midada - Art. 5 al. 1, a) 05-05-2015 01-08-2015 midada 2015-017 Art. 6 al. 1 05-05-2015 01-08-2015 midada 2015-017 Art. 6 al. 2 09-11-2006 01-01-2007 midada 2006, 4285 Art. 6 al. 2 23-06-2015 01-01-2016 midada 2015-019 Art. 7 al. 1 05-05-2015 01-08-2015 midada 2015-017 Art. 7 al. 1, a) 05-05-2015 01-08-2015 midada 2015-017 Art. 8 al. 1 05-05-2015 01-08-2015 midada 2015-017 Art. 8 al. 1, a) 05-05-2015 01-08-2015 midada 2015-017 Art. 8 al. 1, b) 05-05-2015 01-08-2015 midada 2015-017 Art. 8 al. 1, c) 05-05-2015 01-08-2015 midada 2015-017 Art. 9 al. 1 05-05-2015 01-08-2015 midada 2015-017  6     	1. En general 	Art. 1 Object e champ d'applicaziun 	Art. 2 Intent  	2. Media u medi da scola 	Art. 3 Incumbensas  	3. Media respectivamain medi da famiglia u d'uffants 	Art. 4 Incumbensas 	Art. 5 Termin da la controlla medicinala  	4. Scolina e scola 	Art. 6 Elecziun 	Art. 7 Incumbensas  	5. Finanziaziun 	Art. 8 Indemnisaziun da las medias e dals medis da scola 	Art. 9 Indemnisaziun da las medias e dals medis da famiglia e d'uffants  	6. Disposiziun finala 	Art. 10 Entrada en vigur   		2018-06-06T04:04:19+0200 	"7001 Chur" 	"Gesetzessammlung Kanton Graubünden"